b'\n_START_ARTICLE_\nDevil Doll\n_START_SECTION_\nZgodovina\n_START_PARAGRAPH_\nMr. Doctor je rojen v Sloveniji in \xc5\xbeivi v Benetkah. Svoje glasbenike je rekrutiral z reklamnim napisom\xc2\xa0\xc2\xbbA man is the less likely to become great the more he is dominated by reason: few can achieve greatness \xe2\x80\x93 and none in art \xe2\x80\x93 if they are not dominated by illusion.\xc2\xab\xc2\xa0Sprva sta bili oblikovani dve postavi skupine, in sicer ena v Ljubljani, druga v Benetkah. Po osamosvojitvi Slovenije, leta 1991, sta se zdru\xc5\xbeili v eno. Njihov prvenec je bil posnet leta 1987, naslovljen The Mark of the Beast, ki pa je bil natisnjen le v enem izvodu, naslovnico je oblikoval Mr. Doctor sam, in ta edini izdelek se \xc5\xa1e dandanes nahaja pri njemu doma._NEWLINE_Med snemanjem albuma The Girl Who Was... Death, katere inspiracijo je Mr. Doctor dobil iz britanske nanizanke The Prisoner, so o skrivnostem mo\xc5\xbeu za\xc4\x8dele kro\xc5\xbeiti govorice, saj ga niti studijski glasbeniki do tedaj niso videli, z njim so kontaktirali preko producenta Jurija Tonija. Sprva so mislili, da je ta skrivnostni mo\xc5\xbe prav on, kasneje se je izkazalo, da temu ni tako. Leta 1989 je Mr. Doctor za\xc4\x8del delati na treh razli\xc4\x8dnih kompozicijah, imenovanih "The Black Holes of My Mind", "Mr. Doctor Sings Hans Eisler", interpretacija nem\xc5\xa1kega skladatelja Hansa Eislerja in "Eliogabalus", po Antonin Artaudovem "Heliogabalus: Or, the Crowned Anarchist"."Mr. Doctor Sings Hanns Eisler" ni bil nikoli izdan, ostala dva je zdru\xc5\xbeil v album imenovan Eliogabalus, naslov "The Black Holes of My Mind" pa je spremenil v, preprosto, "Mr. Doctor", album je iz\xc5\xa1el leta 1990._NEWLINE_Leta 1991, ko sta se postavi zdru\xc5\xbeili v eno, so se odpravili v Studio Tivoli v Ljubljani in posneli Sacrilegium, ki je leto za tem tudi iz\xc5\xa1el. Naslednje leto so posneli soundtrack za film The Sacrilege of Fatal Arms, ki so ga natisnili v omejenem \xc5\xa1tevilu 900 kopij, ki so bile razprodane v 72 urah. Julija 1993 so se odpravili v studio posneti "The Day of Wrath - Dies Irae". Tik preden so izdelek zaklju\xc4\x8dili, je studio zajel ogenj, ki je ve\xc4\x8dino stvari uni\xc4\x8dil, Mr. Doctor in Jurij Toni sta uspela po\xc5\xbearu pobegniti, slednji je s po\xc5\xa1kodbami pristal v bolni\xc5\xa1nici. Kljub temu je iz\xc5\xa1lo 20 kopij knjige in nedokon\xc4\x8danega izelka Dies Irae. Mr. Doctor izdelka ni \xc5\xbeelel posneti \xc5\xa1e enkrat in za\xc4\x8dele so se \xc5\xa1iriti govorice o razpadu skupine. Ob koncu leta 1994 se je Mr. Doctor kon\xc4\x8dno strinjal s tem, da posnamejo Dies Irae vnovi\xc4\x8d. Januarja 1995 se je za\xc4\x8delo snemanje, pri kateremu je sodeloval cel orkester Slovenske filharmonije. Album je leta 1996 iz\xc5\xa1el. _NEWLINE_Skupina uradno nikoli ni razpadla, vendar od Dies Irae ni bilo aktivnosti. Leta 2004 so ljubitelji Devil Doll napisali pisma, namenjena Mr. Doctorju za nadaljevanje z Devil Doll, ki so bila izdana v knjigi A Thousand Letters to Mr. Doctor, izdan le en izvod, ki je bil poslan Mr. Doctorju. Leta 2005 je Mr. Doctor v znak hvale\xc5\xbenosti poslal obo\xc5\xbeevalcu, ki je za\xc4\x8del s pismi, svoje osebno darilo, osebno kopijo albuma Sacrilegium, katere naslovnica je bila ro\xc4\x8dno izdelana, in notranjost obdelana v rokopisu. Leta 2007 je Mr. Doctor dal prvi intervju po skoraj 20 letih. V njem je tudi razkril, da je njegovo pravo ime Mario Panciera.'